अमेरिकी राष्ट्रपति डोनाल्ड ट्रंप ने बुधवार को अटॉर्नी जनरल जेफ सेशंस को बर्खास्त कर दिया। साल 2016 के राष्ट्रपति चुनावों में रूस की दखलंदाजी की जांच की निगरानी से सेशंस द्वारा खुद को अलग करने के बाद से ट्रंप पिछले कई महीने से सार्वजनिक तौर पर उनकी आलोचना कर रहे थे।कार्यवाहक अटॉर्नी जनरल और रिपब्लिकन पार्टी के वफादार माने जाने वाले मैथ्यू जी व्हिटकर को सेशंस की जगह लेने के लिए कार्यवाहक अटॉर्नी जनरल नियुक्त किया गया है। जानकारों का मानना है कि ट्रंप के इस कदम का असर 2016 के राष्ट्रपति चुनावों में रूस की दखलंदाजी की जांच पर पड़ सकता हैं, क्योंकि कार्यवाहक अटॉर्नी जनरल नियुक्त किए गए व्हिटकर यह जांच कर रहे रॉबर्ट मुएलर की टीम के आलोचक रहे हैं।पिछले कई महीने से ट्रंप सेशंस के कामकाज को लेकर सार्वजनिक तौर पर नाखुशी जाहिर करते रहे हैं।बुधवार को एक ट्वीट में ट्रंप ने कहा, ”हमें यह ऐलान करते हुए खुशी हो रही है कि न्याय विभाग में अटॉर्नी जनरल जेफ सेशंस के चीफ ऑफ स्टाफ मैथ्यू जी व्हिटकर अमेरिका के नए कार्यवाहक अटॉर्नी जनरल होंगे। वह हमारे देश की सेवा अच्छी तरह करेंगे।ट्रंप ने ट्वीट किया, ”हम अटॉर्नी जनरल जेफ सेशंस की सेवा के लिए उनका शुक्रिया अदा करते हैं और शुभकामनाएं देते हैं। बाद में स्थायी नियुक्ति की घोषणा की जाएगी।